Αθλητική Ένωση Λάρισας

Η Αθλητική Ένωση Λάρισας (Α.Ε.Λ.) είναι ελληνικό αθλητικό σωματείο το οποίο εδρεύει στη Λάρισα. Ιδρύθηκε στις 17 Μαΐου 1964, όταν οι αθλητικοί σύλλογοι της Λάρισας, Άρης, Ηρακλής, Λαρισαϊκός και Τοξότης συγχωνεύθηκαν. Τα χρώματα της είναι το βυσσινί και το λευκό και το έμβλημά της είναι ένα αγέρωχο άλογο σηκωμένο στα πίσω πόδια. 

Η Αθλητική Ένωση Λάρισας διαθέτει ενεργά τμήματα ποδοσφαίρου, καλαθοσφαίρισης, πετοσφαίρισης ανδρών και γυναικών, καθώς και στίβου για αθλητές και αθλήτριες όλων των ηλικιακών ομάδων.«Αθλητική Ένωση Λάρισας», επίσημος ιστότοπος του συλλόγου.

 Διακριτικά 
 Ονομασία 
Η ονομασία του ιδρυτικού σωματείου έχει υποστεί τροποποιήσεις με το πέρασμα των ετών. Το 2014 πραγματοποιήθηκε η μετονομασία του συλλόγου σε Α.Ε.Λ., όπως ονομαζόταν και πριν το 2008.kosmoslarissa.gr  ΑΕΛ χωρίς… 1964

 Α.Ε.Λ. (1964–2008)
 Α.Ε.Λ. 1964 (2008–2014)
 Α.Ε.Λ. (2014–Σήμερα)

 Εξέλιξη του εμβλήματος 
Με την πάροδο του χρόνου, το έμβλημα του ιδρυτικού σωματείου έχει εξελιχθεί. Το 2014 παρουσιάστηκε η επετειακή εκδοχή του εμβλήματος για τα 50 χρόνια από την ίδρυση του συλλόγου.onsports.gr ΑΕΛ: Εορτασμοί για τα 50 χρόνια με θεατρικό και γραμματόσημο  Υπάρχουν δύο εκδοχές για την έμπνευση του σήματος με το άλογο: Στην πρώτη εκδοχή, το σήμα της Λάρισας προήλθε από δραχμή του 395-343 π.Χ. που αποδίδεται στους Μυρμιδόνες που κατοικούσαν κατά την αρχαιότητα στην Θεσσαλία στην περιοχή της Φθίας. Σύμφωνα με τη δεύτερη, πρόκειται για το γνώρισμα της πόλης, από τα περίφημα ιπποφορβεία της στην εποχή του χαλκού.

 Τμήμα ποδοσφαίρου ανδρών 

 Ακαδημία Ποδοσφαίρου 

Τα τμήματα υποδομής ποδοσφαίρου της ΑΕΛ για την αγωνιστική περίοδο 2015-΄16 απαριθμούν περίπου 220 παιδιά (συμπεριλαμβανομένης και της ομάδας νέων) ηλικίας 5 μέχρι 19 ετών. Τα γραφεία, τα αποδυτήρια και οι αποθηκευτικοί χώροι της ακαδημίας ποδοσφαίρου βρίσκονται στη Θύρα-3 του ιστορικού σταδίου «Αλκαζάρ» και η έδρα των μεγαλύτερων ηλικιακά τμημάτων τα βοηθητικά του Αλκαζάρ, τα γήπεδα «Γ. Μητσιμπόνας». Τα μικρότερα ηλικιακά τμήματα έχουν έδρα τα γήπεδα του «Athletic Hall» (όπισθεν νέου κοιμητηρίου). Προπονητές στα τμήματα υποδομής είναι οι Ιωάννης Βασιλείου (αρχιπροπονητής), Αθανάσιος Κυριιλλίδης, Βασίλειος Πάνος, Κων/νος Γούλας, Κων/νος Κολομητρούσης, Χρήστος Μιχαήλ (τερματοφυλάκων) και Τριαντάφυλλος Οικονόμου (γυμναστής φυσικής κατάστασης). Σκοποί της ακαδημίας είναι η σωστή εκμάθηση του αθλήματος, η διαμόρφωση χαρακτήρων με αρχές και η ανάδειξη ποδοσφαιριστών για την ανδρική ομάδα της ΑΕΛ. 
 Τμήμα ποδοσφαίρου γυναικών 
Το Μάιο του 2014 η Ερασιτεχνική Α.Ε.Λ. ανακοίνωσε τη δημιουργία γυναικείας ποδοσφαιρικής ομάδας η οποία συμμετείχε στην πρώτη της επίσημη διοργάνωση την περίοδο 2014-15 και συγκεκριμένα στη Γ΄ Εθνική Κατηγορία Γυναικών.«Γυναικεία ομάδα απο την ΑΕΛ» , άρθρο στον ιστότοπο WomenSports.gr, 12 Μαΐου 2014. Την ίδια χρονιά κέρδισε την άνοδο και την περίοδο 2015-16 αγωνίστηκε στην Β΄ Εθνική Κατηγορία Γυναικών, όπου και πάλι κέρδισε την άνοδο και έτσι την περίοδο 2016-17 θα αγωνιστεί στην Α΄ Εθνική Κατηγορία Γυναικών. Την σεζόν 2020-21 τερμάτισε στην 2η θέση του βόρειου ομίλου έτσι στον μικρό τελικό για την 3η θέση του πρωταθλήματος αντιμετώπισε τον 2ο του νότιου ομίλου όπου ήταν η Αγία Παρασκευή από την Αθήνα. Ο αγώνας έγινε στο Πανθεσσαλικό Στάδιο του Βόλου από οι «βυσσινί» επικράτησαν 2-0 και πήραν το χάλκινο μετάλλιο.

 Τίτλοι 
 1 Πρωτάθλημα Β΄ Εθνικής: 2016
 1 Πρωτάθλημα Γ΄ Εθνικής: 2015

 Τμήμα καλαθοσφαίρισης ανδρών 

Η ανδρική ομάδα καλαθοσφαίρισης της Α.Ε. Λάρισας αποτελεί νομικά ένα από τα ερασιτεχνικά τμήματα του συλλόγου. Έδρα όλων των τμημάτων καλαθοσφαίρισης αποτελεί το Κλειστό Γυμναστήριο Αλκαζάρ, χωρητικότητας 1.200 θεατών.

Σε τοπικό επίπεδο ο σύλλογος έχει αναδειχθεί τρεις φορές Πρωταθλητής της κορυφαίας κατηγορίας ανδρών της Ε.Σ.ΚΑ. Θεσσαλίας, κατά τα έτη 1999-00, 2001-02 και 2012-13. Την αγωνιστική περίοδο 2014-15 κατέκτησε το Πρωτάθλημα της Γ' Εθνικής Κατηγορίας (1ος Όμιλος Βορρά).«Αποτελέσματα 1ου ομίλου Βορρά (26η αγ.)», άρθρο στον ιστότοπο InfoBasket.gr, 10 Μαΐου 2015.

Την τετραετία 2006-2010 η Α.Ε.Λ. έλαβε μέρος στο Πρωτάθλημα της Α1 Εθνικής Κατηγορίας Ανδρών κατόπιν συγχώνευσης αρχικά με το ανδρικό τμήμα του Γυμναστικού Συλλόγου Λάρισας (2006) «"Εις σάρκαν μίαν" Γυμναστικός και ΑΕΛ», άρθρο στον ιστότοπο Contra.gr, 29 Μαΐου 2006. και κατόπιν και με εκείνο της Ολύμπιας Λάρισας (2009).«Και το... όνομα αυτού, Γυμναστικός Σύλλογος Ολύμπια Λάρισας», άρθρο στον ιστότοπο In.gr, 12 Αυγούστου 2009.«Κοντά σε συγχώνευση Ολύμπια-ΑΕΛ!», άρθρο στον ιστότοπο του NovaΣΠΟΡ FM, 12 Αυγούστου 2009. Μετά την αποτυχία παρουσίασης ανταγωνιστικής ομάδας στο αυτό κορυφαίο επίπεδο, οι τρεις σύλλογοι διασπάστηκαν, επέστρεψαν σταδιακά στα τοπικά Πρωταθλήματα και αναδιοργανώθηκαν ανεξάρτητα ουσιαστικά από το μηδέν.

Η Α.Ε.Λ. διατηρεί ενεργή Ακαδημία Καλαθοσφαίρισης για άρρενες νεαρούς αθλητές όλων των ηλικιακών ομάδων.

 Τμήμα καλαθοσφαίρισης γυναικών 
Η Α.Ε. Λάρισας δεν διατηρεί ενεργό τμήμα γυναικείας καλαθοσφαίρισης με συμμετοχές σε ετήσιους διαγωνισμούς. Διαθέτει ωστόσο Ακαδημία Καλαθοσφαίρισης για νεαρά κορίτσια.

 Τμήμα πετοσφαίρισης ανδρών 
Τον Ιούνιο του 2014 ανακοινώθηκε η πρόσληψη νέας ομάδας προπονητών για τις ακαδημίες, με μελλοντικό στόχο τη δημιουργία νέων ομάδων ανδρών και γυναικών.«Η Α.Ε.Λ. ξανά στα φιλέ!» , ανακοίνωση στον επίσημο ιστότοπο του συλλόγου. Από την περίοδο 2016-17 η ανδρική ομάδα πετοσφαίρισης της ΑΕΛ αγωνίζεται στη Β΄ Εθνική.ΕΣΠΕΚΕΛ Β Εθνική Ανδρών 2016-17

Τίτλοι
 Κύπελλο ΕΣΠΕΚΕΛ : 2016-17, 2018-19, 2023-24
Φιναλίστ: 2017-18

 Τμήμα πετοσφαίρισης γυναικών 
Την περίοδο 1994-95 αγωνίστηκε στην  Β΄ Εθνική Πετοσφαίρισης Ελλάδας Γυναικών. Το 2000 επανήλθε και το 2002 κέρδισε την άνοδο στην Α2. Το 2009 υποβιβάστηκε από την Α2 ως προτελευταία.

Με απόφαση του Σωματείου ανεστάλη η λειτουργία του τμήματος πετοσφαίρισης γυναικών για την αγωνιστική περίοδο 2012-13.Ανακοίνωση, ανακοίνωση στην επίσημη σελίδα του τμήματος στο Facebook.com, 23 Ιανουαρίου 2013. Τον Ιούνιο του 2014 ανακοινώθηκε η πρόσληψη νέας ομάδας προπονητών για τις ακαδημίες, με μελλοντικό στόχο τη δημιουργία νέων ομάδων ανδρών και γυναικών. Από την περίοδο 2016-17 η γυναικεία ομάδα πετοσφαίρισης της ΑΕΛ αγωνίζεται στη Β΄ Εθνική.ΕΣΠΕΚΕΛ Β Εθνική Γυναικών 2016-17

Τίτλοι
Β΄ Εθνική Πετοσφαίρισης: 2001-02
Κύπελλο ΕΣΠΕΚΕΛ : 2021-22, 2023-24
Φιναλίστ: 2022-23
Α΄ ΕΣΠΕΚΕΛ : 2021-22 (ως Β΄ Εθνική)
ΤΕ Θεσσαλίας: 1999-00

 Τμήμα στίβου 
Το τμήμα στίβου της Α.Ε. Λάρισας λειτουργεί έως σήμερα. Ο προπονητής είναι ο Ζαχαρίας Νάβας. 

 Τίτλοι 

 8 Πανελλήνια πρωταθλήματα στίβου
 2 τίτλοι σφαίρας
 1 τίτλος στα 200 Μέτρα
 4 τίτλοι στα 100 Μέτρα

 Τμήμα ράγκμπι λιγκ 
Το τμήμα ράγκμπι λιγκ της ΑΕΛ ιδρύθηκε τον Νοέμβριο του 2017 με ανδρική ομάδα ενώ το 2019 δημιουργήθηκε και γυναικεία Την πρώτη σεζόν 2017- 18 η ομάδα απλά έκανε προετοιμασία δίνοντας και κάποια φιλικά παιχνίδια. Τη δεύτερη σεζόν 2018-19 έκανε το ντεμπούτο της στο Πανελλήνιο πρωτάθλημα. Την σεζόν 2019-2020, έδωσε κάποιους αγώνες στο πλαίσιο του πρωταθλήματος του Δυτικού Ομίλου, (εντός έδρας ισοπαλία 22-22 με τους Πάνθηρες Πάτρας και ήττα 28-24 από την Α.Ε.Κ.), προτού διακοπούν οι αθλητικές διοργανώσεις λόγω της πανδημίας COVID-19. Το τμήμα πλέον δεν εμφανίζεται ενεργό και δεν συμμετείχε στο πρώτο επίσημο πρωτάθλημα 2022-23 μετά την αναγνώριση της ομοσπονδίας.

 Τμήμα ποδοσφαίρου σάλας 
Τον Απρίλιο του 2023 ανακοινώθηκε ότι η ομάδα της Λάρισας futsal, ομάδα που αγωνίζεται στην Α΄ Κατηγορία (Futsal Super League), εντάσσεται υπό την σκέπη της ερασιτεχνικής ΑΕΛ, και από την επόμενη αγωνιστική περίοδο θα αναφέρεται ως ΑΕΛ futsal.

 Άλλα τμήματα 
Την περίοδο 2020-21 το σωματείο ανέφερε ότι δραστηριοποιούνταν ακόμα και στα αθλήματα του μπέιζμπολ και του σουμπούτεο.

Σύμφωνα με την Γενική Γραμματεία Αθλητισμού, η εγγραφή στο μητρώο της με ημερομηνία 21 Σεπτεμβρίου 2022, αναφέρει πλέον ως επίσημα εγγεγραμμένα αθλήματα του σωματείου το ποδόσφαιρο, τον κλασικό αθλητισμό την πετοσφαίριση και την καλαθοσφαίριση.

Φίλαθλοι
Σύνδεσμοι φιλάθλων
 Μόνστερς, ιδρύθηκε το 1982, θεωρείται ριζοσπαστικά πολιτικοποιημένος σύνδεσμος
 ΘΥΡΑ 1, ιδρύθηκε το 2020
 Σ.Φ.Ο. Α.Ε.Λ, Ο πρώτος σύνδεσμος, ιδρύθηκε το 1964, μέλη του οποίου αποτέλεσαν ταυτόχρονα και μέλη της ΑΕΛ. Μη ενεργός
 Ιερολοχίτες, παλιότερος, ιδρύθηκε στις αρχές του 1970 ως συνέχεια του Σ.Φ.Ο. Α.Ε.Λ. Ενεργός κατά τη δεκαετία του 1980, επανασυστάθηκε αργότερα. Μη ενεργός

 Γνωστοί φίλαθλοι 
Καλλιτέχνες:
 Φίλιππος Πλιάτσικας, μουσικός

Επιστήμονες:
 Νίκος Ντόλας, Διδάκτωρ Πανεπιστημίου Αθηνών Η ΑΕΛ της καρδιάς μου – Μνήμες από τον Νίκο Ντόλα - onlarissa.gr
 Ηλίας Παλαιοχωρλίδης, Διδάκτωρ Ιατρικής Σχολής Πανεπιστημίου Θεσσαλίας Παλαιοχωρλίδης: «Όνειρο ζωής για μένα η ΑΕΛ» - gazzetta.gr

Επιχειρηματίες:
 Νίκος Σωτηρούλης, πρώην πρόεδρος της ΑΕΛ
 Αχιλλέας Νταβέλης, πρόεδρος της ΑΕΛ Νταβέλης εφ' όλης της ύλης - monobala.gr

Αθλητές:
 Βαγγέλης Μόρας, πρώην διεθνής ποδοσφαιριστής και αρχηγός της ΑΕΛ
 Σάκης Τσιώλης, πρώην διεθνής ποδοσφαιριστής και προπονητής της ΑΕΛ
 Μιχάλης Ζιώγας, πρώην διεθνής ποδοσφαιριστής και προπονητής της ΑΕΛ
 Θωμάς Κυπαρίσσης, πρώην διεθνής ποδοσφαιριστής και αρχηγός της ΑΕΛ
 Φάνης Γκέκας, πρώην διεθνής ποδοσφαιριστής  
 Ηλίας Κώτσιος, πρώην ποδοσφαιριστής της ΑΕΛ – Κώτσιος: «Ζητώ συγγνώμη» - sport-fm.gr
 Δημήτρης Πινακάς, πρώην ποδοσφαιριστής της ΑΕΛ
 Νίκος Καρανίκας, πρώην ποδοσφαιριστής της ΑΕΛ
 Θανάσης Παπαγεωργίου, πρώην ποδοσφαιριστής της ΑΕΛ Θ. Παπαγεωργίου στο FORMedia TV: «ΑΕΛ είναι η ιστορία κι ο κόσμος της» - formedia.gr
 Κωνσταντίνος Χατζής, πρώην ποδοσφαιριστής της ΑΕΛ
 Στέφανος Σουλούκος, πρώην ποδοσφαιριστής της ΑΕΛ Σουλούκος στο Gazzetta: «Ο κόσμος της Λάρισας ζει και αναπνέει για την ομάδα, όραμα να διεκδικήσει Ευρώπη» - gazzetta.gr

Πολιτικοί:
 Κώστας Αγοραστός, βουλευτής Ν.Δ.
 Κωνσταντίνος Τζανακούλης, πρώην δήμαρχος Λάρισας

 Παραπομπές 

 Πηγές 
 Κώστας Αργύρης και Δημήτρης Σακελλάρης, «Η Ιστορία της Α.Ε.Λ. 1964-1998», Εκδόσεις Πρώτη

 Εξωτερικοί σύνδεσμοι 



 Φωτογραφίες υψηλής ανάλυσης από αθλητικά τμήματα της Α.Ε. Λάρισας
 1973 - Η πρώτη άνοδος της Α.Ε. Λάρισας

Κατηγορία:Α.Ε. Λάρισα
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1964
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι σκοποβολής
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι χειροσφαίρισης
Λαρισα
Κατηγορία:Σωματεία Ε.Σ.ΠΕ.Κ.ΕΛ.